Corvara

Le Comun da Corvara é n comun dla Val Badia metü adöm dai paisc da Corvara y da Calfosch tla Provinzia da Balsan. Ai  ova l chemun na populazion de  persones sun na spersa de  km².

Geografia
Corvara é a na altëza de 1568 m sot ai crëps dl Sassongher y al Piz da Lech tl Grup dl Sela.

Storia

 Referimënc tla leteratöra 

page=90|thumb|left|120px
I Franzeji a Corvara (Tita Alton)
En chël ann che le Barbun â gorné i Bavareji fora en „Berg Isel” él sté dlunch n püʼ de valʼ da dí, finamai sö a Corvara. Al fô vers l'altonn zirca catercënt Franzeji a Belun destiná a gní sö por Agort, Fodom, passé Inzija y Frara por sʼ abiné a Tlüses cun dʼ atri Franzeji, che gnô da Verona. Fá messâi pa döt de nöt, porcí chʼ ai se temô dai briganc dl Tirol sciöche dal malan. Traditurs él dagnora sté, che por grosc ess venü süa patria; insciö nʼ ái ʼci ciafé ta Fodom de chi chʼ i fajô da spia y i condüjô de nöt por les munts. Inrescí i án massa tert chʼ ai gnô, scenó fossel pa bëgn salté sö döta la bachëta de Marou y de Codon y Ciastelrot a i sorví cun bales de plom y cun pedruns sön 
Frara y fora por Pontives. Al é vëi, ai á soné ciampana martel ta Fodom, Corvara y Colfosch, valgügn de bravi Fodomi y Ladins é ʼci piá ia ëi y i sciomentâ ados cun le stlop da Inzija sö y da Ciaulunch fora, mo chësc 
á ma sorví a dessené ciamó plü le nemich. A Corvara se despartësci y vá a piceres schires fora por les ciases a se fá dé da mangé. Ciamó anter les ciases i vëgnel valʼ stlopetada incuntra.

Lʼ Bao de Plaza dessura a Corvara   (Tita Alton)
page=62|120px|left|thumb
Ia Plaza dessura da Corvara fôl na vedla ciasa de lëgn cun la cianoa de mür y söl mür de fora fôl fat sö diversci Sanc. I patruns da zacan fô ric y prepotënc, de manira chʼ i püri vijins sʼ i messâ temëi. Sü bos y les vaces pestâ jö i ciamp y pra de chisc püri cosci y guai, scʼ ëi dijô valch, spo i scecâi ciamó deplü. Sëgn é döt passé y chi da Plaza é morc fora düc y Plaza é deventada na ciajara.Te chëra y tles majuns fôl n bur bau, che sprigorâ i cajers y i patruns todësc, scʼ ëi gnô da Puster ite, insciö che ëi ne sʼ infidâ ʼci plü ad albergé iló ne; y sce valgügn dormî tl fëgn, fôl le medemo berghen. An dij, chʼ i vedli dailó ais cometü de gran iniustizies cun le termoné cun le comun y cun i vijins.

Insciö fôla cun chi gragn patruns de Costa da Colfosch. Aldedaincö vëigon ciamó gonot la nöt na picera löm bröma jö en chi pra de Sorega jon ia y ca. An á ʼci odü cians sciampan da bosch sö a tó la ota impede jí por strada. Cez diau mëssel donca ester iló. Plü dessigü él les animes di defunc, che mëss pené iló te chi pra robá incina la fin dl monn. ﻿
thumb

Personalités 
Franz Angel Rottonara, 
Franz Kostner Senior, 
Erich Kostner

Vocabolar dl ladin leterar
page=259|left|100px
Corvara 6  1848  Corvara  (PescostaC, Schützenlied1848-1994:222) 
gad. Corvara Badia Corvara grd. Curvea fas. Corvèra fod. Corvera amp. Corvara LD Corvara
topon. 
paese e comune omonimo in alta val badia (gad. DLS 
2002, grd. F 2002; DLS 2002, fas. DLS 2002, fod. Ms 2005, 
amp. DLS 2002, LD DLS 2002) Ⓘ Corvara Ⓓ Corvara ◇ a) 
da Corvara infin Marou / Scizeri assá cun so bun prou Da 
Corvara infin Maró / Schizri assà con sò bun proo PescostaC, Schützenlied1848-1994:222 (Badia); b) Chël signur da 
Coz ia San Linert / cola chestiana dl Brach á albü n bastert; / y por chësc la pelicia i oressel cuncé. / Sö dal ost da 
Corvara él sigü de le ciaté. Ch’l signur da Coz ia San Linert / cola cherstiana dl Brach á abü n bastert; / y per chëst 
la pilicia i oréssel concè. / Sö dal Ost da Corvara él sigü 
d’l’ ciatè. PescostaC, BracunCoz1853-1994:225 (Badia); c) 
Corvara y Calfosch anter crodes y munts / Pé n tëmpl fat: 
bel vërt él le funz Corvara e Calfosc anter crodes e munts / 
Pè ng tempio fatt: bell vart elle l’funz PescostaC, MëssaPescosta1879:4 (Badia).

Galaria dales fotografies

Referënzes

Comuns dl Trentin-Südtirol

Categoria:Comuns dla provinzia de Bulsan